מאיה ערד

מאיה ערד (נולדה ב-25 בינואר 1971) היא סופרת ישראלית המתגוררת בארצות הברית. רבים מספריה עוסקים בחייהם של ישראלים שהיגרו לארצות הברית.

==ביוגרפיה==
מאיה ערד נולדה בראשון לציון לטובה ויוסף ערד – אם פסיכולוגית ואב רופא ילדים, אחת משלוש אחיות. באוקטובר 1973 עברה המשפחה לקיבוץ נחל עוז, וביולי 1982 חזרה לראשון לציון. היא שירתה בצה"ל במדור הסברה בכתב של חיל החינוך, ושם פגשה את בעלה לעתיד, רְוִיאל נץ. השניים נישאו במרץ 1994.

ערד למדה במסגרת התוכנית הבין-תחומית לתלמידים מצטיינים ע"ש עדי לאוטמן והיא בעלת תואר ראשון בבלשנות ובלימודים קלאסיים מאוניברסיטת תל אביב ותואר דוקטור בבלשנות מטעם יוניברסיטי קולג' לונדון. היא לימדה באוניברסיטת הרווארד, באוניברסיטת ז'נבה ובמחלקה לדרמה של אוניברסיטת סטנפורד. ב-2009 הייתה סופרת אורחת במרכז טאובה ללימודים יהודיים באוניברסיטת סטנפורד.

ערד למדה את השפה הרוסית במסגרת אקדמית, וביקרה ברוסיה במסגרת חילופי משלחות, דבר אשר השפיע רבות על המשך כתיבתה.

==חיים אישיים==
ערד נשואה לרויאל נץ, משורר ופרופסור ללימודים קלאסיים ולהיסטוריה ופילוסופיה של המדע באוניברסיטת סטנפורד. לזוג שתי בנות.

ערד היא צמחונית מגיל 14, בהשפעת ביקור כיתתי במשחטת עופות והשיר "בשר זה רצח" של להקת הסמית'ס.

==ספריה==
* מקום אחר ועיר זרה: רומן בחרוזים (חרגול, 2003). 
:רומן בחרוזים לפי מתכונת "יבגני אונגין" מאת פושקין (ערד ציינה גם את השפעת הרומן בחרוזים The Golden Gate מאת ויקראם סת). הרומן הפך לרב-מכר וזיכה את ערד בפרס ליצירת ביכורים של משרד החינוך והתרבות. כמו כן היה בין המועמדים הסופיים לפרס ספיר לשנת 4–2003. נבחר על ידי ידיעות אחרונות לאחד מעשרת ספרי העשור 2000–2010. ב-2006 עובד בידי אלדד זיו ואלון אולארצ'יק למחזה בתיאטרון הקאמרי, בבימויו של אלדד זיו.
* שבע מידות רעות (חרגול / עם עובד, 2006, בסדרה "חרגול פלוס" בעריכת אלי הירש). 
:הספר, שהפך לרב-מכר, הוא רומן שעלילתו מתרחשת באקדמיה בארצות הברית. הוא עשוי שבעה פרקים שכל אחד מהם מוקדש למידה רעה שונה, המתוארת דרך חייו של גיבור הפרק, שהוא חבר הסגל האקדמי או חותר למעמד זה.
* תמונות משפחה (חרגול / עם עובד, 2008, עורך: אלי הירש). 
:שלוש נובלות, "fail better", "יעל של אורה" ו"מתנת בר-מצווה". במרכז כל אחת מהנובלות: היחסים בתוך משפחות מפורקות.
* אמן הסיפור הקצר: רומן (חרגול, 2009 / עם עובד, בסדרה "חרגול פלוס" בעריכת אלי הירש). 
:רומן שגיבורו, אדם טהר-זהב, הוא "אמן הסיפור הקצר" – מחברם של סיפורים קצרים. בספר מתואר המשבר האישי והמקצועי בו מצוי אדם טהר-זהב, ובתוך כך מופיעים בספר תשעה סיפורים קצרים פרי עטו של "אמן הסיפור הקצר".
* חשד לשיטיון (חרגול, 2011 / עם עובד). 
:רומן העוסק בזוגיות, הזדקנות וזהות של ישראלים החיים בחו"ל. הרומן מתאר שנה אחת בחיי רותי וגיורא לביא, זוג ישראלי מבוגר החי כארבעים שנה בקליפורניה. גיורא הוא פרופסור להנדסת אווירונאוטיקה באוניברסיטת סטנפורד העומד לפני פרישה לגמלאות ורותי היא עקרת בית. העלילה מונעת על ידי שני גורמים עיקריים: חשדה של רותי שגיורא לוקה בראשית שיטיון (דמנציה), והמתחים בין רותי לבין נטעלי ובן, זוג צעיר שמתפרץ אל היקום המוגן שבנתה עם גיורא. העלילה מוצגת דרך תודעתה של רותי – מחשבותיה ומעשיה בהווה, שבהם משולבים זכרונותיה מהעבר.
* העלמה מקזאן (חרגול, 2015) 
:עידית היא מורה לספרות בת 39 הכמהה לאהבה. היא מצפה לאהבה שתגיע במפתיע, גם כנגד כל הסיכויים, ממש כמו ברומנים הוויקטוריאנים שהיא אוהבת כל כך. ואולם אהובה מבושש להגיע, עד שמופיע מיכאל. כאשר מיכאל נקרה על דרכה, משוכנעת עידית שהגיע האביר שלה. שכל הציפייה לא הייתה לשווא. ואולם, החיים מזמנים לה נתיבים חדשים, שבהם אכזבות שלובות בהזדמנויות והבטחות חדשות.
* מאחורי ההר (חרגול, 2016) 
:רומן שבמרכזו זוהר בר, מרצה לספרות בקולג' בקליפורניה, המוזמן לתת בחג ההודיה סדרה של ארבע הרצאות על ספרות בלשית בבקתה ההררית המבודדת של בני הזוג יולי ויובי פלג, שאליה מוזמנים ישראלים נוספים. במהלך שהותו שם הוא מוטרד משתי תעלומות נוספות: מדוע באמת הוזמן לבקתה, ומה גרם למותה בטרם עת של אשתו הראשונה של יובי פלג, פרופסור לגאולוגיה שצבר הון רב מתוכנה לחיפושי נפט. התאוריה של הספרות הבלשית, המובאת בהרצאותיו של זוהר, משתלבת בניסיונו לפתור את התעלומות, ניסיון שבו הוא משתף טלפונית את אשתו בנפרד, זואי, פרופסור לספרות באוניברסיטת סטנפורד.
* המורה לעברית (חרגול, 2018) שלוש נובלות העוסקות בנשים, שהן או ילדיהן היגרו לפני שנים לארצות הברית:
** "המורה לעברית": סיפורה של אילנה, מורה לעברית בקולג' במערב התיכון, המנסה להגן על משרתה לנוכח התמעטות התלמידים.
** "ביקור (תמונות)": מרים מגיעה לביקור אצל בנה יורם, שהיגר לארצות הברית והקים שם משפחה.
** "Make New Friends": אפרת, ביולוגית המתגוררת עם משפחתה בקליפורניה, מודאגת מהקשיים החברתיים שחווה בתה בחטיבת הביניים, ומנסה לסייע, בין השאר באמצעות הסמארטפון שמשמש את הבת.
* קנאת סופרות (חרגול, 2021) 
:רומן ארס פואטי שבמרכזו סופרת שפרסמה שלושה ספרים, שחשה תסכול על שספרה, שנכלל ברשימה הארוכה של פרס ספיר, לא עבר לשלב הרשימה הקצרה, והיא נתקלת בקושי בפרסום ספרה הרביעי. הרומן מתאר את קשריה עם בני משפחתה (בעלה ובתה) ועם עולם הספרות - סופרות אחרות, העורכת של ספריה, חוקרת ספרות, תלמידי הסדנה לספרות שבה היא מלמדת.
* שנים טובות (חרגול, 2023)
:רומן מכתבים. לאה, צעירה בוגרת סמינר למורות, מהגרת לאמריקה, ומדי שנה, לקראת ראש השנה, כותבת לחברותיה מן הסמינר ומספרת להן על קורותיה בשנה שחלפה. המכתבים מתחילים בשנת 1966 ומסתיימים בשנת 2016. מסיימת את הספר אחרית דבר שכתב יונתן, בנה של לאה, לאחר מותה.

=== מחזות ===
*צדיק נעזב (אחוזת בית, 2005, בעריכת עידו ריקלין). 
:מחזה בחרוזים, עיבוד של "צער מתוך חוכמה" מאת אלכסנדר ס. גריבוידוב. זירת העלילה מועברת ממוסקבה של ראשית המאה ה-19 אל ישראל של סוף המאה העשרים.

=== ספרי עיון ===
*Roots and patterns : Hebrew morpho-syntax (Springer, 2005) 
:הספר מתאר היחס בין חוקיות ואי-חוקיות במערכת בנייני הפועל העברי.
:* מקום הטעם: מסות על ספרות ישראלית: בין צליל להיסטוריה, נכתב ביחד עם רויאל נץ. הספר קורא לחזרה ל"צליל"
:(כלומר לספרות המוגדרת לפי צורות ולז'אנרים) ול"היסטוריה" (כלומר למסורת הספרותית ההיסטורית). (אחוזת בית, 2008) 
:מסות שהתפרסמו ברובן בכתב העת "הו!".

==קישורים חיצוניים==

דפים כלליים
* 
* 
* 
* 
*
* 
* 
* 
*מור דיעי חנני, [https://mor.podbean.com/e/מאיה-ערד-בין-סטנפורד-לקזאן/ ראיון עם מאיה ערד], בפרויקט ארון שוורץ דצמבר 2020
* 

מקום אחר ועיר זרה
* 
* תמר משמר, [http://www.blogs.bananot.co.il/showPost.php?blogID=234&itemID=7877&PHPSESSID=f8d144d8ad975f13ac41376 ספר במבחן הזמן: הראשון של מאיה ערד]
* 

צדיק נעזב
* 
* שירי לב-ארי, [http://news.walla.co.il/?w=/203/783922 ברד ירד על מאיה ערד], ראיון בהארץ, 22.9.2005
* צור ארליך, [http://tsurehrlich.blogspot.com/2010/01/blog-post_1759.html אוהבת אותנו מרחוק], ראיון במקור ראשון, אוגוסט 2005

שבע מידות רעות
* [http://www.text.org.il/index.php?book=0601091 מהפרק הראשון], באתר טקסט
* 
* 
* 

תמונות משפחה
* 
* 
* אריק גלסנר, [http://www.notes.co.il/arik/41247.asp ביקורת על "תמונות משפחה" ו"שבע מידות רעות", של מאיה ערד], בלוג באתר "רשימות"
* [http://www.text.org.il/index.php?book=0801013 מתוך הספר] באתר טקסט

מקום הטעם
* 
* 
* צור ארליך, [http://tsurehrlich.blogspot.com/2010/01/blog-post_7864.html נו, אז אתה בעד או נגד חרוזים?], מקור ראשון, 27.6.2008
* עופרה עופר אורן, [http://ofra-offer-oren.com/2014/10/10/מי-נובח-כל-הזמן-ומדוע-ישראלים-נוהגים-לב/ מי נובח כל הזמן, ומדוע ישראלים נוהגים לברך בחרוזים גרועים], בבלוג [http://ofra-offer-oren.com/ סופרת ספרים], 10 באוקטובר 2014

אמן הסיפור הקצר
* 
* 
* , ynet , 15.12.09
* אריק גלסנר, [http://arikglasner.wordpress.com/2009/12/12/על-אמן-הסיפור-הקצר-של-מאיה-ערד-הוצאת-ח/ על "אמן הסיפור הקצר", של מאיה ערד, הוצאת "חרגול"], ביקורות ספרות – מעריב, 12 בדצמבר 2009
* אסתי אדיבי-שושן, "[http://estiadivi.blogspot.co.il/2011/06/blog-post_6871.html לא שיצא מזה רומן...]" על "אמן הספור הקצר", באתר [http://estiadivi.blogspot.co.il מחשבות על ספרים], 2009.

חשד לשיטיון
* יוני ליבנה, [https://bedofsodom.wordpress.com/2014/03/03/ראיון-עם-מאיה-ערד-חדש-לשיטיון/ ריאיון עם מאיה ערד, חשד לשיטיון], המדור הספרות של ידיעות אחרונות, 23 בספטמבר 2011
* צור ארליך, [http://tsurehrlich.blogspot.co.il/2012/02/blog-post_05.html תודעה כלואה: על 'חשד לשיטיון' למאיה ערד], 5 בפברואר 2012
* 

העלמה מקזאן
* 
* 
* 

מאחורי ההר
* אריק גלסנר, [https://arikglasner.wordpress.com/2016/10/13/על-מאוחרי-ההר-של-מאיה-ערד-הוצאת-חרגול-3/ על "מאחורי ההר", של מאיה ערד], המדור לספרות ב"7 לילות" של "ידיעות אחרונות", אוקטובר 2016
* 
* 

המורה לעברית
* 
* 
* קרן דותן, [https://www.israelhayom.co.il/judaism/judaism-news/article/10689666 ביקורת על "המורה לעברית": בחיפוש אחר בסיס אם], באתר ישראל היום, מרץ 2018
* 
* 

קנאת סופרות
* 
* קרן דותן, [https://www.israelhayom.co.il/article/870987 ביקורת על "קנאת סופרות": בדק בית], באתר ישראל היום, אפריל 2021
* 
* שרון שקרג'י, [https://maala.co.il/מים-אחרים-באותם-הנהרות/ "מים אחרים באותם הנהרות"], מעלה כתב עת לביקורת, יוני 2021
* 
* 

שנים טובות
* 
* 
* מירה בלברג, [https://www.panas.org.il/post/%D7%93%D7%99%D7%95%D7%A7%D7%9F-%D7%94%D7%90%D7%9E%D7%9F-%D7%9B%D7%90%D7%99%D7%A9%D7%94-%D7%9E%D7%91%D7%95%D7%92%D7%A8%D7%AA "דיוקן האומן כאישה מבוגרת"], פנס מוסף לביקורת ספרות, אפריל 2023.

==הערות שוליים==

קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:צמחוניות ישראליות
קטגוריה:צמחונים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות יוניברסיטי קולג' לונדון
קטגוריה:בוגרי יוניברסיטי קולג' לונדון
קטגוריה:ישראליות שנולדו ב-1971
קטגוריה:ישראלים שנולדו ב-1971